Blaze7451/Wiki-th-20250601 huggingface dataset:
วิกฤตการณ์ผู้ย้ายถิ่นยุโรป

ไฟล์:Map of the European Migrant Crisis 2015.png|thumb|upright=1.35|คำขอที่ลี้ภัยในรัฐสหภาพยุโรปและสมาคมการค้าเสรียุโรประหว่าวันที่ 1 มกราคมถึง 30 มิถุนายน 2558 ตามข้อมูลของยูโรสแตต
วิกฤตการณ์ผู้ย้ายถิ่นยุโรป หรือ วิกฤตการณ์ผู้ลี้ภัยยุโรป คือเหตุการณ์ที่เกิดขึ้นในปี 2558 จากการที่ผู้ลี้ภัยและผู้ย้ายถิ่นทางเศรษฐกิจเพิ่มขึ้นจากพื้นที่อย่างตะวันออกกลาง เอเชียใต้ ทวีปแอฟริกา และคาบสมุทรบอลข่านตะวันตกหลั่งไหลสู่สหภาพยุโรปข้ามทะเลเมดิเตอร์เรเนียนและยุโรปตะวันออกเฉียงใต้ และสมัครขอที่ลี้ภัย ผู้ลี้ภัยส่วนใหญ่มาจากประเทศซีเรีย อัฟกานิสถานและเอริเตรีย มีการใช้คำนี้ตั้งแต่เดือนเมษายน 2558 เมื่อเรืออย่างน้อยห้าลำที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตรวมประเมินไว้กว่า 1,200 คน
วิกฤตการณ์นี้เกิดในบริบทความขัดแย้งที่ดำเนินอยู่ในประเทศแอฟริกาเหนือและตะวันออกกลางหลายประเทศ ตลอดจนรัฐบาลสหภาพยุโรปหลายแห่งที่ปฏิเสธสมทบตัวเลือกช่วยเหลือปฏิบัติการมาเรนอสตรัม (Operation Mare Nostrum) ที่ประเทศอิตาลีดำเนินการ ซึ่งปฏิบัติการไทรทันของฟรอนเท็กซ์ (Frontex) รับช่วงต่อในเดือนพฤศจิกายน 2557 เมื่อวันที่ 23 เมษายน 2558 รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นสามเท่าเพื่อให้เท่ากับขีดความสามารถของปฏิบัติการมาเรนอสตรัมก่อนหน้า แต่องค์การนิรโทษกรรมสากลพลันวิจารณ์การสั่งการของสหภาพยุโรปที่ไม่ "ขยายพื้นที่ปฏิบัติการของไทรทัน" ไปพื้นที่ซึ่งเดิมครอบคลุมในมาเรนอสตรัม หลายสัปดาห์ต่อมา สหภาพยุโรปตัดสินใจเริ่มปฏิบัติการใหม่ซึ่งมีฐานที่กรุงโรม ชื่อว่า อียูเนฟฟอร์เมด (EU Navfor Med) ภายใต้การบังคับบัญชาของพลเรือเอกชาวอิตาเลียน เอนรีโก กรีเดนดีโน
ตามข้อมูลของยูโรสแตด รัฐสมาชิกสหภาพยุโรปได้รับคำขอที่ลี้ภัย 626,000 ครั้งในปี 2557 เป็นจำนวนสูงสุดนับแต่คำขอ 672,000 ครั้งที่ได้ในปี 2535 ในปี 2557 การตัดสินใจเรื่องคำขอที่ลี้ภัยในสหภาพยุโรปในชั้นต้นส่งผลให้ผู้ขอที่ลี้ภัยกว่า 160,000 คนได้รับสถานภาพคุ้มครอง ขณะที่อีก 23,000 คนได้รับสถานภาพคุ้มครองระหว่างอุทธรณ์ (on appeal) อัตราการรับรองผู้ขอที่ลี้ภัยอยู่ที่ 45% ในชั้นต้นและ 18% ในชั้นอุทธรณ์ สี่รัฐ ได้แก่ ประเทศเยอรมนี สวีเดน อิตาลีและฝรั่งเศสได้รับคำขอที่ลี้ภัยราวสองในสามของสหภาพยุโรปและให้สถานภาพคุ้มครองเกือบสองในสามในปี 2557 ขณะที่สวีเดน ฮังการีและออสเตรียติดประเทศที่รับคำขอที่ลี้ภัยของสหภาพยุโรปต่อหัวมากที่สุด เมื่อปรับกับประชากรของตนแล้ว

**สถิติด้านประชากรศาสตร์**
ก่อนปี 2557 จำนวนการยื่นขอที่ลี้ภัยในสหภาพยุโรปในปี 2535 ยอด (672,000), 2544 (424,000) และ 2556 (431,000) และในปี 2557 มีมากถึง 626,000 ตามรายงานของ UNHCR, ประเทศในสหภาพยุโรปที่มีตัวเลขที่ใหญ่ที่สุดของผู้ลี้ภัยที่ได้รับการยอมรับในปลายปี 2557 เป็นฝรั่งเศส (252,264), เยอรมนี (216,973), สวีเดน (142,207) และสหราชอาณาจักร (117,161)

**อ้างอิง**
หมวดหมู่:พ.ศ. 2558 ในทวีปยุโรป
หมวดหมู่:ความสัมพันธ์ระหว่างประเทศ
หมวดหมู่:การเมืองในปี พ.ศ. 2558
แม่แบบ:Tlbare/doc

"tlbare" ⇒ "template link, bare"
A template in the same vein as the category-linking template c, producing a "bare" link – i.e. without "Template:" prefix, braces, etc – to the template named by the first parameter. If a second parameter is supplied, it is used in place of the first as the link's text.

**Syntax**
 template_name
 link_text

**Examples**
 Example produces: Example
 the "Example" template produces: the "Example" template

**Resizing**
 template_name
 link_text
If the first parameter ends in a percent sign ("%"), it will be treated as a font-size setting for the template's output. For example:

**See also**
 c, the same kind of template for a category.- tl and tnf, similar templates that include, respectively, braces as well as a link; and braces without a link.- Internal template-link templates for more templates providing template links within Wikipedia.
แม่แบบ:ตัวอย่าง/doc

หากต้องการยกตัวอย่างวิธีใช้การแม่แบบ ให้ใช้ demo

**ข้อมูลแม่แบบ**
{
	"description": "แม่แบบตัวอย่างที่สร้างกล่องขนาดเล็กที่แจ้งว่านี่เป็นตัวอย่าง",
	"params": {}
}

**การใช้งาน**
ในแม่แบบจริง คำอธิบายวิธีใช้การงานจะอยู่ที่นี่ และอาจมียกตัวอย่างประกอบ บางแม่แบบจะนำคำอธิบายวิธีการใช้งานไว้ในหน้าแยกต่างหาก สำหรับรายละเอียดเพิ่มเติมดูที่ :en:Wikipedia:Template documentation
โกฐเขมา

โกฐเขมา โกด-ขะ-เหฺมา (Atractylodes lancea ในวงศ์ Compositae) เป็นไม้ล้มลุกอายุหลายปี มีขนคล้ายใยแมงมุมเล็กน้อยหรือไม่มี ใบเดี่ยว บางเหมือนกระดาษ ไม่มีขน ดอกช่อ สีขาว ผลแห้ง เมล็ดล่อน พบในจีน ญี่ปุ่น เกาหลี และรัสเซีย นิยมปลูกในจีน เหง้าของพืชนี้ตากแดดให้แห้ง เป็นก้อนมีปุ่มปม สีน้ำตาลอมเทา เนื้อในมีแต้มสีแสดของชันน้ำมันอยู่ประปราย เมื่อนำไปดองจะให้ยาดองสีเหลือง ใช้เป็นยาบำรุงให้เจริญอาหาร ตำรายาจีนใช้ผสมในตัวยาหลายขนาน โดยเฉพาะที่เกี่ยวกับระบบย่อยอาหาร

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 92 – 93
หมวดหมู่:วงศ์ทานตะวัน
หมวดหมู่:สมุนไพร
ช้อยนางรำ

ช้อยนางรำ หรือ ช่างรำ นางรำ  Codariocalyx motorius อยู่ในวงศ์ถั่ว เป็นไม้พุ่ม มีรากสะสมอาหารอยู่ใต้ดิน เปลือกลำต้นเมื่อแก่เป็นสีน้ำตาล เมื่ออ่อนเป็นสีเขียว ใบเดี่ยวรูปไข่ เส้นกลางใบสีขาวนวล ที่โคนก้านใบมีหูใบสองอัน ดอกช่อ ดอกย่อยสีม่วงแกมขาว ผลเป็นฝักแบน มีเมล็ดสีดำแบน 2-6 เมล็ด ในทางไสยศาสตร์ เชื่อว่ามีฤทธิ์ทางเมตตามหานิยม เมื่อมีเสียงดัง หูใบของพืชชนิดนี้กระดิกได้ 

**อ้างอิง**
 เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 32
หมวดหมู่:วงศ์ย่อยถั่ว
ขี้อ้นเครือ

ขี้อ้นเครือ  Boerhavia chinensis อยู่ในวงศ์ Nyctaginaceae เป็นพืชล้มลุก ใบรูปไข่ ปลายใบแหลม ดอกช่อ เกิดที่ยอด ดอกรูปแตร สีชมพู ผลรูปกระบอง มีสันตามแนวยาว พบได้ทั่วไปในเขตร้อน 

**อ้างอิง**
 จรัญ มากน้อย และปรัชญา ศรีสง่า. พรรณไม้เมืองไทย: พันธุ์ไม้เขาหินปูนภาคกลาง. เชียงใหม่: องค์การสวนพฤกษศาสตร์. 2553.หน้า 35
หมวดหมู่:วงศ์บานเย็น
เพชรในเพลง 2547

เพชรในเพลง 2547 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2547 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 

**รางวัลการประพันธ์เพลงดีเด่นด้านภาษาไทย == - ประเภทเพลงไทยสากล ได้แก่ นางสุปาณี ลิ้มสุวรรณ จากเพลง ไพลินล้อมเพชร- ประเภทไทยลูกทุ่ง ได้แก่ นายชินกร ไกรลาศ จากเพลง เสากลางกระแส

**รางวัลการขับร้องเพลงดีเด่นด้านภาษาไทย == - ประเภทเพลงไทยสากล ได้แก่ นายยืนยง โอภากุล จากเพลงคนล่าฝัน- ประเภทเพลงไทยลูกทุ่ง ได้แก่ แอร์ สุชาวดี จากเพลงติด ร. วิชาลืม

**อ้างอิง**
หมวดหมู่:รางวัลดนตรี
หมวดหมู่:เพชรในเพลง
ชูสง่า ฤทธิประศาสน์

นายชูสง่า ฤทธิประศาสน์ (ชูสง่า ไชยพันธ์) เป็นอดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช และเป็นอดีตสมาชิกสภาผู้แทนราษฎรจังหวัดเชียงราย 2 สมัย สังกัดพรรคชาติไทย อดีตอธิบดีกรมการปกครอง กระทรวงมหาดไทย

**ประวัติ**
เกิดเมื่อวันที่ 11 ตุลาคม พ.ศ. 2457 ที่อำเภอบางคล้า จังหวัดฉะเชิงเทรา เรียนชั้นประถมที่ โรงเรียนอำเภอบ้านโพธิ์ มัธยม โรงเรียนวัดเทพศิรินทร์ สำเร็จการศึกษาระดับปริญญาตรี ธรรมศาสตร์บัณฑิต จากมหาวิทยาลัยธรรมศาสตร์และการเมือง สมรสกับนางนงนุช ฤทธิประศาสน์ พี่สาวของนายเอนก สิทธิประศาสน์ อดีตรัฐมนตรีช่วยว่าการกระทรวงมหาดไทย ปลัดกระทรวงมหาดไทย มีบุตร 5 คน ผู้ช่วยศาสตราจารย์ ดร.ณัฐนิภา คุปรัตน์  นาย ชิดพงษ์ ฤทธิประศาสน์ อดีตผู้ว่าราชการจังหวัดนครปฐม นายเชิดวิทย์ ฤทธิประศาสน์ อดีตผู้ว่าราชการจังหวัดนนทบุรี นางจุฑามาศ ประทีปะวณิช ผู้ว่าราชการจังหวัดสิงห์บุรี นางสาวจันทรนิภา ฤทธิประศาสน์

**การทำงาน**
ชูสง่า รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดพัทลุง ในระหว่างปี พ.ศ. 2497 ถึงปี พ.ศ. 2498 ผู้ว่าราชการจังหวัดนครนายก ในระหว่างปี พ.ศ. 2498 ถึงปี พ.ศ. 2502 และผู้ว่าราชการจังหวัดเชียงราย ในระหว่างปี พ.ศ. 2504 ถึงปี พ.ศ. 2512 และได้รับแต่งตั้งสมาชิกสภานิติบัญญัติแห่งชาติ ในปี พ.ศ. 2516
หลังเกษียณอายุราชการ ชูสง่า ได้รับเลือกตั้งเป็นสมาชิกสภาผู้แทนราษฎรจังหวัดเชียงราย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคชาติไทย และเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช (ครม.37) จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงศึกษาธิการ แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่

**สมาชิกสภาผู้แทนราษฎร**
ชูสง่า ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเชียงราย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเชียงราย สังกัดพรรคชาติไทย

**สมาชิกสภานิติบัญญัติแห่งชาติ**
ชูสง่า ได้รับแต่งตั้งเป็นสมาชิกสภานิติบัญญัติแห่งชาติ 2 สมัย คือ
# สภานิติบัญญัติแห่งชาติ (ประเทศไทย) พ.ศ. 2516
# สภานิติบัญญัติแห่งชาติ (ประเทศไทย) พ.ศ. 2520

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางคล้า
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดพัทลุง
หมวดหมู่:ผู้ว่าราชการจังหวัดนครนายก
หมวดหมู่:ผู้ว่าราชการจังหวัดเชียงราย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:สมาชิกสภานิติบัญญัติแห่งชาติ
หมวดหมู่:พรรคชาติประชาธิปไตย (พ.ศ. 2525)
หมวดหมู่:พรรคชาติไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
ซีกโลกเหนือ

แผนที่ทางภูมิศาสตร์ของซีกโลกเหนือ
ไฟล์:Global hemispheres.svg|thumb|230px|บริเวณสีน้ำเงินคือซีกโลกเหนือ ส่วนบริเวณสีเหลืองคือซีกโลกใต้ แนวเขตที่แบ่งซีกโลกออกเป็นสองซีกคือเส้นศูนย์สูตร
ซีกโลกเหนือ (northern hemisphere) คือบริเวณของโลกที่อยู่เหนือเส้นศูนย์สูตรขึ้นไปจนถึงขั้วโลกเหนือ ตรงข้ามกับซีกโลกใต้ ค่าพิกัดภูมิศาสตร์ของละติจูดของตำแหน่งใดก็ตามบนซีกโลกเหนือจะเป็นบวกเสมอและใช้สัญลักษณ์แทนด้วยตัว N ฤดูหนาวของพื้นที่ในซีกโลกเหนือจะเริ่มตั้งแต่เหมายัน (ราววันที่ 21 ธันวาคม) จนถึงวสันตวิษุวัต (ราววันที่ 20 มีนาคม) ส่วนฤดูร้อนจะเริ่มตั้งแต่ครีษมายัน (ราววันที่ 21 มิถุนายน) ไปจนถึงศารทวิษุวัต (ราววันที่ 23 กันยายน)
ซีกโลกเหนือประกอบด้วยพื้นน้ำมากกว่าแผ่นดินอย่างชัดเจน แต่ก็ยังปกคลุมด้วยแผ่นดินมากกว่าซีกโลกใต้ ซีกโลกเหนือประกอบด้วยแผ่นดิน 39% และพื้นน้ำ 61% ประชากรราว 90% ของโลกอาศัยอยู่ในซีกโลกเหนือ แผ่นดินส่วนใหญ่เป็นทวีปยุโรป ทวีปเอเชีย ซึ่งเป็นทวีปที่ใหญ่ที่สุดในโลก ทวีปอเมริกาเหนือ และส่วนใหญ่ของทวีปแอฟริกา นอกจากนี้ยังมีบางส่วนของทวีปอเมริกาใต้ กรีนแลนด์ เกาะที่ใหญ่ที่สุดในโลก มหาสมุทรที่มีพื้นที่อยู่ในซีกโลกเหนือได้แก่มหาสมุทรอาร์กติก มหาสมุทรแปซิฟิกและแอตแลนติกราวครึ่งหนึ่ง และมหาสมุทรอินเดียบางส่วน
จุดศูนย์กลางของซีกโลกเหนือคือขั้วโลกเหนือ ซึ่งเป็นจุดตัดทิศเหนือระหว่างขั้วโลกกับพื้นผิวของโลก ส่วนขั้วแม่เหล็กเหนือจะแปรผันไปเหนือเส้นอาร์กติกเซอร์เคิล ออโรราที่เกิดขึ้นในซีกโลกเหนือเรียกว่า aurora borealis หรือ แสงเหนือ ในภาษาไทย
เนื่องจากแรงคอริออลิสจากการหมุนของโลก บริเวณความกดอากาศต่ำที่กำเนิดในซีกโลกเหนือ เช่น เฮอร์ริเคนหรือไต้ฝุ่น จะปรากฏการหมุนของพายุในทิศทวนเข็มนาฬิกาเสมอ
ซีกเหนือของดาวเคราะห์ดวงอื่นในระบบสุริยะสามารถนิยามได้จาก บริเวณของดาวที่มีซีกฟ้าเดียวกับขั้วโลกเหนือเมื่อเทียบกับระนาบไม่แปรผันของระบบสุริยะ

**พื้นที่ที่ตั้งอยู่บนซีกโลกเหนือ**
 ทวีปยุโรปทั้งทวีป- ทวีปอเมริกาเหนือ อเมริกากลางทั้งทวีป ภูมิภาคแคริบเบียน ยกเว้นดินแดนโพ้นทะเลบางแห่ง- พื้นที่เกือบทั้งหมดของทวีปเอเชีย ยกเว้นติมอร์ตะวันออกที่อยู่ซีกโลกใต้ อินโดนีเซียและมัลดีฟส์บางส่วนที่มีพื้นที่คาบเกี่ยวกับเส้นศูนย์สูตร- พื้นที่ราวสองในสามของทวีปแอฟริกา ตั้งแต่บริเวณจะงอยแอฟริกาขึ้นไป- พื้นที่ราวหนึ่งในสิบของทวีปอเมริกาใต้ ตั้งแต่บริเวณทิศเหนือของปากแม่น้ำแอมะซอนขึ้นไป

**อ้างอิง**

**แหล่งข้อมูลอื่น**
หมวดหมู่:ภูมิศาสตร์กายภาพ
หมวดหมู่:ซีกโลก
เชอร์ลีย์ แมนสัน

เชอร์ลีย์ แอน แมนสัน (Shirley Ann Manson  เกิด 26 สิงหาคม ค.ศ. 1966) เป็นนักร้อง นักแต่งเพลง นักดนตรี และนักแสดงชาวสกอตแลนด์ เธอเป็นนักร้องนำของวงดนตรีแนวออลเทอร์นาทิฟร็อก การ์เบจ ในชีวิตการทำงานข้ามประเทศ เธอเดินทางไปกลับระหว่างเมืองเอดินบะระ และสหรัฐอเมริกาเพื่อบันทึกเสียงกับวงการ์เบจ ปัจจุบันเธออาศัยอยู่ที่ลอสแอนเจลิส แมนสันเป็นที่สนใจต่อสื่อจากรูปแบบการใช้ชีวิตแบบโผงผาง มุมมองชีวิตแบบคนดื้อรั้น และมีเสียงร้องที่ไม่เหมือนใคร

**อ้างอิง**
หมวดหมู่:นักร้องออลเทอร์นาทิฟร็อก
หมวดหมู่:นักร้องหญิงชาวอังกฤษ
หมวดหมู่:นักแต่งเพลงชาวอังกฤษ
หมวดหมู่:นักแต่งเพลงชาวสกอตแลนด์
หมวดหมู่:นักดนตรีชาวสหราชอาณาจักร
หมวดหมู่:นักแสดงหญิงชาวสกอตแลนด์
หมวดหมู่:นักดนตรีชาวสกอตแลนด์
หมวดหมู่:บุคคลจากเอดินบะระ
เพชรในเพลง 2548

เพชรในเพลง 2548 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2548 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 

**รางวัลการประพันธ์เพลงดีเด่นด้านภาษาไทย == 

**ประเภทการประพันธ์คำร้องเพลงไทยสากล === - รางวัลชนะเลิศ ได้แก่ เพลงก้อนหินก้อนนั้น ผู้ประพันธ์ นิติพงษ์ ห่อนาค - รางวัลชมเชย ได้แก่ เพลงคนไทยไม่ทิ้งกัน ผู้ประพันธ์ สุทธิพงษ์ สมบัติจินดา - รางวัลชมเชย  ได้แก่ เพลงเพลงใบไม้ ผู้ประพันธ์ สุรักษ์ สุเสวี

**ประเภทการประพันธ์คำร้องเพลงไทยลูกทุ่ง === - รางวัลชนะเลิศ ได้แก่ เพลงวันที่บ่มีอ้าย ผู้ประพันธ์ วสุ ห้าวหาญ- รางวัลชมเชย ได้แก่ เพลงดวงดาวชาวนา ผู้ประพันธ์ สัญญาลักษณ์ ดอนศรี- รางวัลชมเชย ได้แก่ เพลงแค่อยากให้รู้ว่ารัก ผู้ประพันธ์ หลุยส์ ท่าศาลา

**ประเภทการประพันธ์เพลงส่งเสริมการใช้ภาษาไทย**
 รางวัลชนะเลิศ ได้แก่ เพลงฝึกออกเสียง ร.เรือ ผู้ประพันธ์ นายศักดิ์ แวววิริยะ - รางวัลชมเชย ได้แก่ เพลงสนุกสำนวนไทย ผู้ประพันธ์ ปริษา ปานะนนท์

**ประเภทการประพันธ์เพลงสำหรับเด็ก**
 รางวัลชนะเลิศ ได้แก่ เพลงสุจิปุลิ ผู้ประพันธ์ นันทวัชร- รางวัลชมเชย ได้แก่ เพลงสนุกสำนวนไทย ผู้ประพันธ์ ปริษา ปานะนนท์- รางวัลชมเชย ได้แก่ เพลงเด็กดีมีธรรม ผู้ประพันธ์ นนทวิบูลย์

**รางวัลการขับร้องเพลงดีเด่นด้านภาษาไทย == 

**ประเภทผู้ขับร้องเพลงไทยสากล === - รางวัลชนะเลิศ ได้แก่ เพลงเพื่อนผู้ให้ ผู้ขับร้อง สิบเอกเกรียงไกร คงสบาย  - รางวัลชมเชย ได้แก่ เพลงสาวทอผ้าไหม ผู้ขับร้อง มณีมุกดา- รางวัลชมเชย ได้แก่ เพลงคนไทยไม่ทิ้งกัน ผู้ขับร้อง ปาน ธนพร แวกประยูร

**ประเภทผู้ขับร้องเพลงไทยลูกทุ่ง === - รางวัลชนะเลิศ ได้แก่ เพลงรักฉันแล้วรักใครไม่ได้ ผู้ขับร้อง ฝน ธนสุนทร- รางวัลชมเชย ได้แก่ เพลงดวงดาวชาวนา ผู้ขับร้อง สันติ ดวงสว่าง- รางวัลชมเชย ได้แก่ เพลงแค่อยากให้รู้ว่ารัก ผู้ขับร้อง ดวงจันทร์ สุวรรณี 

**ประเภทผู้ขับร้องเพลงสำหรับเด็ก === - รางวัลชมเชย ได้แก่ เพลงสุจิปุลิ ผู้ขับร้อง ด.ช.เจษฎา ตรีรุ่งกิจ และ ด.ญ.ทิพยอาภา ชื่นประดิษฐ์           - รางวัลชมเชย ได้แก่ เพลงสนุกสำนวนไทย ผู้ขับร้อง ด.ช.เจษฎา ตรีรุ่งกิจ และ ด.ญ.ศิรประภา อายุยงค์- รางวัลชมเชย ได้แก่ เพลงเด็กดีมีธรรม ผู้ขับร้อง ด.ญ.พีรดา สุขวัฒก์

**อ้างอิง**
หมวดหมู่:รางวัลดนตรี
หมวดหมู่:เพชรในเพลง
คาทัล

คาทัล (katal; ตัวย่อ kat) เป็นหน่วยวัดอำนาจการเร่งปฏิกิริยาในระบบเอสไอ และเป็นหน่วยอนุพัทธ์เอสไอที่ใช้วัดอำนาจการเร่งปฏิกิริยาในเอนไซม์และการเร่งปฏิกิริยาอื่น ๆ หน่วยวัดนี้ถูกเสนอโดยที่ประชุมใหญ่ว่าด้วยการชั่งตวงวัดเพื่อแทนที่หน่วยวัดเอนไซม์ (enzyme unit) อย่างไรก็ตาม หน่วยวัดเอนไซม์ยังคงมีใช้กันอยู่ โดยเฉพาะในวิชาชีวเคมี คาทัลเป็นหน่วยของเอสไออย่างเป็นทางการในปี ค.ศ. 1999 โดย 1 คาทัล (kat) เท่ากับ 1 โมลต่อวินาที (mol/s)

**หน่วยพหุคูณ**

**อ้างอิง**
หมวดหมู่:หน่วยวัด
หมวดหมู่:หน่วยเอสไอ
หมวดหมู่:หน่วยอนุพัทธ์เอสไอ
บาฮามุท มังกรเหล็กไร้พ่าย

บาฮามุท มังกรเหล็กไร้พ่าย (最弱無敗の神装機竜; italic=yes) เป็นซีรีส์ไลท์โนเวลจากประเทศญี่ปุ่น เขียนโดยเซ็นริ อะกะสึกิ และวาดภาพประกอบโดยอะยุมุ คะซุงะ ทางบริษัทเอสบี ครีเอทีฟ ได้จัดพิมนวนิยายหกเล่มตั้งแต่วันที่ 12 สิงหาคม ค.ศ. 2013 ภายใต้สำนักพิมพ์จีเอบุงโกะ ของพวกเขา ส่วนฉบับมังงะดัดแปลงเขียนโดยอิสึกิ วะตะนะเบะ และวาดโดยฟุมิ ทะดะอุริ ซึ่งเริ่มทยอยเผยแพร่โดยนิตยสารออนไลน์ กังงัน จีเอ ของสแควร์เอนิกซ์และจีเอ บุนโกะ ตั้งแต่ปี ค.ศ. 2014 โดยได้รับการรวบรวมไว้ในรูปแบบทังโกบงแล้ว 2 เล่ม
ทั้งนี้ ฉบับอะนิเมะดัดแปลงโดยแลร์เชได้รับการประกาศจัดฉายแล้ว

**อ้างอิง**

**แหล่งข้อมูลอื่น**
  GA文庫「最弱無敗の神装機竜《バハムート》」特設ページ- 最弱無敗の神装機竜《バハムート》(公式)-  最弱無敗の神装機竜《バハムート》 - 漫画 - ガンガンONLINE - SQUARE ENIX date=2016-05-30 -  最弱無敗の神装機竜《バハムート》 | アニメ化決定
date=2024-04-13 - TVアニメ「最弱無敗の神装機竜《バハムート》」
หมวดหมู่:มังงะที่ตีพิมพ์ในปี พ.ศ. 2557
หมวดหมู่:วรรณกรรมในปี พ.ศ. 2556
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:กังกังคอมิกส์
หมวดหมู่:จีเอบุงโกะ
เซอร์ไวเวอร์ แคมโบเดีย

เซอร์ไวเวอร์ แคมโบเดีย - เซเคินด์ ชานซ์ (Second Chance) (Survivor: Cambodia - Second Chance) เป็นฤดูกาลที่ 31 ของรายการเซอร์ไวเวอร์ ธีมหลักของฤดูกาลนี้ คือเปิดโอกาสให้กับผู้เข้าแข่งขันเก่าที่เคยเข้าร่วมรายการมาแล้วก่อนหน้านี้แต่ไม่ได้เป็นผู้ชนะให้กลับมาเล่นแก้ตัวใหม่ โดยผู้เล่นทั้งหมดจะมี 20 คน โดยถูกคัดเลือกด้วยการเปิดโหวตจากประชาชนจากตัวเลือกทั้งหมด 32 คนให้เหลือเพียง 20 คน ทางรายการเปิดเผยรายชื่อให้เริ่มโหวตในวันที่ 6 พฤษภาคม 2558 จนถึงวันที่ 20 พฤษภาคม 2558 และประกาศผลผู้เข้าแข่งทั้ง 20 คน ในวันเดียวกับวันประกาศผลผู้ชนะเซอร์ไวเวอร์ เวิลด์อะพาท ซึ่งหลังจากประกาศผลเสร็จสิ้นผู้เข้าแข่งขันก็ได้เดินทางไปยังประเทศกัมพูชาซึ่งเป็นสถานที่การแข่งขันในครั้งนี้ทันที โดยฤดูกาลนี้นับเป็นฤดูกาลที่ 3 ต่อจาก เซอร์ไวเวอร์ รวมดารา และ เซอร์ไวเวอร์ ฮีโร่ปะทะวายร้าย ที่ผู้เข้าแข่งขันทั้งหมดเป็นผู้ที่เคยเล่นเกมนี้มาแล้ว
อนึ่ง แม้ฤดูกาลนี้จะออกอากาศเป็นฤดูกาลที่ 31 ของรายการ แต่ในส่วนของการถ่ายทำนั้น ฤดูกาลนี้ถ่ายทำเป็นลำดับที่ 32 เนื่องจากทีมงานได้ถ่ายทำ เซอร์ไวเวอร์ เกาะรง ไปก่อนหน้านั้น แต่ในภายหลังทีมงานได้ตัดสินใจออกอากาศฤดูกาลนี้ก่อน และเลื่อนเซอร์ไวเวอร์ เกาะรงไปออกอากาศเป็นฤดูกาลที่ 32

**รายชื่อผู้เข้าแข่งขันที่ไม่ได้รับเสียงโหวตมากพอให้กลับมา == 
# เทเรซ่า "ทีเบิร์ด" คูปเปอร์ - เซอร์ไวเวอร์ แอฟริกา
# เชน พาวเวอร์ส - เซอร์ไวเวอร์ ปานามา
# นาตาลี เทลเนรารีย์ - เซอร์ไวเวอร์ ริเดมป์ชันไอแลนด์
# สเตฟานี่ วาเลนเซีย - เซอร์ไวเวอร์ ริเดมป์ชันไอแลนด์
# จิม ไรซ์ - เซอร์ไวเวอร์ แปซิฟิกใต้
# มิเคย์ล่า วิงเกิล - เซอร์ไวเวอร์ แปซิฟิกใต้
# ซาบรีน่า ทอมป์สัน - เซอร์ไวเวอร์ วันเวิลด์
# ทรอย "ทรอยแซน" โรเบิร์ทสัน - เซอร์ไวเวอร์ วันเวิลด์
# แบรด คัลเปปเปอร์ - เซอร์ไวเวอร์ บลัดปะทะวอเตอร์
# ไมค์ ฮอลโลเวย์ - เซอร์ไวเวอร์ เวิลด์อะพาท (ชนะการแข่งขัน)
# แคโรลีน ริเวร่า - เซอร์ไวเวอร์ เวิลด์อะพาท
# แม็กซ์ ดอว์สัน - เซอร์ไวเวอร์ เวิลด์อะพาท

**รายละเอียดของฤดูกาล**
 เผ่า :
 ตาแก้ว สีประจำเผ่า สีเขียว
 บายน สีประจำเผ่า สีชมพู
 อังกอร์ สีประจำเผ่า สีเหลือง (ถูกเพิ่มเข้ามาในวันที่ 7 ของการแข่งขัน)
 ออกุน สีประจำเผ่า สีส้ม มีความหมายแปลว่า "ขอบคุณ" ในภาษาเขมร- ตุ๊กตาสิทธิ์คุ้มกันแบบเผ่า : เป็นรูปปั้นนางอัปสรกำลังร่ายรำ ซ้ายสำหรับเผ่าที่ชนะสิทธิ์คุ้มกันเผ่าแรก และขวาสำหรับเผ่าที่ชนะสิทธิ์คุ้มกันเผ่าที่สอง- สร้อยสิทธิคุ้มกันส่วนบุคคล : ทำจากผ้าสีแดงเลือดหมูเย็บลงบนหนังสัตว์แล้วประดับด้วยโลหะฉลุลายสีทอง- คบเพลิง : ทำจากไม้เป็นทรงกระบอกหุ้มด้วยโลหะ ด้ามจับมีลูกปัดห้อย พร้อมผูกด้วยสีผ้าข้องเผ่าสังกัดครั้งที่มาจุดคบเพลิงครั้งแรก (ฤดูกาลนี้มาการจุดคบเพลิงครั้งแรกถึง 5 ครั้ง บางคนเข้าสภาเผ่าครั้งแรกตอนรวมเผ่า)- อุปกรณ์ดับไฟ : ทำจากโลหะมีลวดลาย- สภาเผ่า : ออกแบบให้เป็นปราสาทหินร้าง

**ผู้เข้าแข่งขัน**

**การแข่งขัน**

**การโหวต**

** ดูเพิ่ม**
เซอร์ไวเวอร์
หมวดหมู่:รายการโทรทัศน์ที่มีฉากในประเทศกัมพูชา
UTC+09:30

UTC+9:30 เป็นเขตเวลาที่อ้างอิงโดยเส้นเมริเดียนที่มีค่าลองจิจูด 142°30' ตะวันออก ซึ่งเวลาท้องถิ่นจะเร็วกว่าเวลาสากลเชิงพิกัด 9 ชั่วโมง 30 นาที และเร็วกว่าเวลาในประเทศไทย 2 ชั่วโมง 30 นาที
เขตเวลา UTC+9:30 มีใช้เฉพาะในประเทศออสเตรเลีย โดยมีชื่อเรียกว่า "เวลามาตรฐานกลางออสเตรเลีย" (Australian Central Standard Time, ACST) ในรัฐนอร์เทิร์นเทร์ริทอรีใช้เขตเวลานี้ตลอดทั้งปี ส่วนในรัฐเซาท์ออสเตรเลียจะใช้เขตเวลานี้เฉพาะในฤดูหนาว ส่วนในฤดูร้อนจะใช้เวลามาตรฐาน UTC+10:30 แทน

**โอเชียเนีย**

**เวลามาตรฐานตลอดปี**
ออสเตรเลีย - เวลามาตรฐานกลาง (ACST)
**นอร์เทิร์นเทร์ริทอรี

**เวลามาตรฐานในฤดูหนาว**
ออสเตรเลีย - เวลามาตรฐานกลาง (ACST)
**รัฐนิวเซาท์เวลส์ - เคานตียันโควินนา (ตลอดจน โบรเก็นฮิลล์)
**รัฐเซาท์ออสเตรเลีย

**อ้างอิง**
หมวดหมู่:ออฟเซตเวลาสากลเชิงพิกัด
คัมมินโฮม (อีพี)

คัมมินโฮม (Comin' Home) เป็นเพลงอีพีครั้งแรกของนักร้องและนักแต่งเพลงแนวคันทรีป็อปชาวอเมริกัน เจสซี เจมส์ วางจำหน่ายเมื่อวันที่ 18 เมษายน 2014 ผ่านทางค่าย	19 เรคอร์ดิงส์ อัลบั้มนี้ติดอันดับที่ 5 ในบิลบอร์ดท็อปคันทรีอัลบั้ม

**รายชื่อเพลง**

**ชาร์ต**
คัมมินโฮม ขายได้ 11,000 ชุดในสัปดาห์แรกหลังจากวางจำหน่าย

**อ้างอิง**
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:อัลบั้มเพลงในปี พ.ศ. 2557
หมวดหมู่:อัลบั้มเพลงภาษาอังกฤษ
เมริสซ่า รอส

เมริสซ่า รอส (ชื่อเล่น: เมย์) เป็นนักร้อง และนักแสดงชาวไทย เข้าสู่วงการโดยการแสดงมิวสิควีดีโอและเป็นนักร้องเดี่ยว ภายใต้สังกัดอาร์เอส ภายหลังเป็นนักแสดงช่อง 8 มีผลงานละครดังคือเรื่อง "ข้าวนอกนา"

**ประวัติ**
เมริสซ่า รอส (Mayrissa Ross) เกิดเมื่อวันที่ 11 มิถุนายน พ.ศ. 2527 จบการศึกษาระดับปริญญาตรี จุฬาลงกรณ์มหาวิทยาลัย คณะวิทยาศาสตร์ เอกวัสดุศาสตร์ (เซรามิก) ปัจจุบันศึกษาระดับปริญญาโท ด้าน Marketing and Management (Duoble Degree) มหาวิทยาลัยมหิดล (Inter)
เมริสซ่าเข้าสู่วงการด้วยการเริ่มจากการถ่ายโฆษณา และแสดงมิวสิควีดีโอของทางค่ายอาร์เอส คือเพลง "ไม่ได้จีบ" ของ ฟิล์ม รัฐภูมิ หลังจากนั้นก็ได้เซนต์สัญญาเป็นนักร้องกับทางค่าย โดยออกมา 2 ซิงเกิ้ลด้วยกันคือเพลง "Na na I'm in love" และเพลง "ลบความผูกพัน" และยังมีเพลงพิเศษ GO LA LA (Game of Life) ร่วมกับศิลปินในค่ายอีกด้วย
ภายหลังได้เป็นนักแสดง และพิธีกรทางช่อง 8 โดยมีผลงาละครหลายเรื่อง และยังเป็นผู้ประกาศข่าวคั่นรายการ หรือพิธีกรรายการมวยทางช่อง 8 อีกด้วย

**ผลงาน**

**ผลงานเพลง**
 ซิงเกิ้ล

**ละครโทรทัศน์**

**มิวสิควีดีโอ**
 เพลง "ไม่ได้จีบ" ศิลปิน รัฐภูมิ โตคงทรัพย์- เพลง "Go La La" ศิลปิน รวมศิลปินอาร์เอส- เพลง "ยังเป็นความลับ" ศิลปิน ซีควินท์

**พิธีกร**
 พิธีกรรายการ E-Entertainment (อี-เอ็นเตอร์เทนเมนท์)- พิธีกรรายการเคาะประตูดูช่อง 8- ผู้ประกาศข่าวขั้นรายการทางช่อง 8- พิธีกรรายการมวยดัง 8 ทิศ- พิธีกรรายการ 8 แม็กซ์มวยไทย

**อ้างอิง**
 http://entertain.teenee.com/thaistar/42116.html สาวสวยคนนี้ ชื่อ เมริสซ่า รอส (Mayrissa Ross)- http://news.sanook.com/1183306/ เมริสซ่า โต้! เปล่าเด็กเส้น ช่อง 8
หมวดหมู่:ชาวไทยเชื้อสายอเมริกัน
หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
มูฮัมหมัด วาซีม

มูฮัมหมัด วาซีม (Muhammad Waseem) เกิดเมื่อ 29 สิงหาคม พ.ศ. 2530  ที่บาโลชิสถาน เป็นนักมวยสากลสมัครเล่นชาวปากีสถาน เคยติดทีมชาติในรุ่นฟลายเวท
วาซีมเคยมาแข่งขันรายการชิงถ้วยพระราชทานคิงส์คัพในไทยเมื่อ พ.ศ. 2552 ได้เหรียญทองแดง. ต่อมาได้เข้าแข่งขันกีฬาเครือจักรภพอังกฤษ พ.ศ. 2553 ได้เหรียญทองแดง ส่วนในเอเชียนเกมส์ พ.ศ. 2553 วาซีมไม่ได้เหรียญรางวัลโดยแพ้ อมานทีป สิงห์จากอินเดียในรอบสอง  ในปีเดียวกันนั้น เขาได้เหรียญเงินในกีฬาเอเชียใต้ โดยแพ้สุรานชอย สิงห์ จากอินเดียในรอบชิงชนะเลิศวาซีมมาประสบความสำเร็จในกีฬาเอเชียนเกมส์ พ.ศ. 2557 ที่สามารถคว้าเหรียญทองแดงมาได้

**อ้างอิง**
 http://tribune.com.pk/story/311940/shaheed-benazir-bhutto-boxing-tournament-six-pakistan-players-advance-to-next-round/
หมวดหมู่:นักมวยสากลสมัครเล่นชาวปากีสถาน
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากแคว้นบาโลชิสถาน
โรเบอร์โต คัลเนซ

โรเบอร์โต คัลเนซ (Roberto Jalnaiz) เกิดเมื่อ 15 พฤศจิกายน พ.ศ. 2509 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์ พ.ศ. 2533 ในรุ่นแบนตัมเวท ซึ่งเป็นนักกีฬาฟิลิปปินส์คนเดียวที่ได้เหรียญทองในการแข่งขันครั้งนั้น และได้เหรียญทองซีเกมส์ พ.ศ. 2534 ที่มะนิลา และติดทีมชาติเข้าแข่งขันในกีฬาโอลิมปิก พ.ศ. 2531 และ 2535 แต่ไม่ได้เหรียญรางวัล

**อ้างอิง**
 sports-reference date=2012-11-03 
หมวดหมู่:นักมวยสากลสมัครเล่นชาวฟิลิปปินส์
หมวดหมู่:นักกีฬาเหรียญทองเอเชียนเกมส์ชาวฟิลิปปินส์
หมวดหมู่:นักกีฬาเหรียญทองซีเกมส์ชาวฟิลิปปินส์
หมวดหมู่:บุคคลจากจังหวัดโบโฮล
พรรคยุติธรรมประชาชน (มาเลเซีย)

พรรคยุติธรรมประชาชน (Parti Keadilan Rakyat; மக்கள் நிதிக்கட்சி) เป็นพรรคการเมืองที่เป็นกลางในมาเลเซีย ก่อตั้งเมื่อ พ.ศ. 2546 โดยการรวมตัวระหว่างพรรคยุติธรรมแห่งชาติกับพรรคประชาชนมาเลเซีย หัวหน้าพรรคคือ วัน อาซิซะห์ วัน อิสมาอิล ภรรยาของอันวาร์ อิบราฮิม และมีสมาชิกสภาในสังกัดถึง 31 คน ใน พ.ศ. 2551 นโยบายของพรรคเน้นความยุติธรรมในสังคมและต่อต้านการฉ้อราษฎร์บังหลวง ต้องการให้เลิกนโยบายเศรษฐกิจใหม่ เน้นการให้การศึกษาที่ไม่เกี่ยวข้องกับชนชาติ และแก้ไขความไม่เท่าเทียมกันทางเชื้อชาติ

**ช่วงแรก**
วัน อาซิซะห์ วัน อิสมาอิล ผู้ก่อตั้งพรรค
ใน พ.ศ. 2540 เศรษฐกิจของมาเลเซียได้รับผลกระทบจากวิกฤติเศรษฐกิจในเอเชีย รัฐมนตรีว่าการกระทรวงการคลัง อันวาร์ อิบราฮิมได้เปลี่ยนรูปแบบทางเศรษฐกิจและเพิ่มอำนาจคณะกรรมการต่อต้านการ้อราษฎร์บังหลวง นายกรัฐมนตรีในขณะนั้นคือ มหาธีร์ โมฮัมหมัดไม่เห็นด้วยและปลดเขาออก
เหตุการณ์นี้ทำให้เกิดขบวนการปฏิรูปที่เรียกรีฟอร์มาซี แต่สิ่งที่เกิดตามมาคืออันวาร์ถูกจับกุม ซึ่งมีผู้เชื่อว่าสาเหตุมาจากการเมือง ภายในกลุ่มรีฟอร์มาซีนี้ ได้เกิดกระบวนการยุติธรรมในสังคม (อาดิล; Pergerakan Keadilan Sosial) นำโดยวัน อาซิซะห์ วัน อิสมาอิล แต่ไม่สามารถจดทะเบียนพรรคการเมืองได้ ขบวนการรีฟอร์มาซีจึงเข้าไปควบคุมพรรคการเมืองขนาดเล็กและใช้ชื่อว่าพรรคยุติธรรมแห่งชาติ ต่อมา พรรคนี้ได้ร่วมกับพรรคกิจกรรมประชาธิปไตย พรรคประชาชนมาเลเซีย และพรรคอิสลามมาเลเซียจัดตั้งแนวร่วมทางเลือกลงสมัครรับเลือกตั้งใน พ.ศ. 2542

**การจับกุม**
ระหว่าง 27 – 30 กันยายน พ.ศ. 2542 นักกิจกรรม 7 คนรวมทั้งผู้นำพรรคยุติธรรมแห่งชาติถูกจับกุมด้วยเหตุผลว่าเพื่อปกป้องการเลือกตั้ง การจับกุมเกิดขึ้นอีกในวันที่ 10 เมษายน พ.ศ. 2544 โดยใช้ข้อตกลงความมั่นคงภายใน ผู้ถูกจับกุมนี้จึงถูกเรียกว่ารีฟอร์มาซี 10

**การเลือกตั้ง พ.ศ. 2542**
พรรคยังคงเข้าร่วมการเลือกตั้งแม้ว่าผู้นำที่สำคัญหลายคนถูกจับกุม และได้ 5 ที่นั่งในสภา ได้คะแนนคิดเป็น 11.67% แนวร่วมทางเลือกได้คะแนนรวม 40.21% พรรคอิสลามมาเลเซียได้ 27 ที่นั่ง พรรคกิจกรรมประชาธิปไตยได้ 10 ที่นั่ง
หลังการเลือกตั้งได้มีการเจรจาระหว่างพรรคยุติธรรมแห่งชาติและพรรคประชาชนมาเลเซียเพื่อรวมตัวกัน และได้ลงนามเพื่อรวมทั้งสองพรรคเข้าด้วยกันเมื่อ 5 กรกฎาคม พ.ศ. 2545 ต่อมา ในวันที่ 3 สิงหาคม พ.ศ. 2546 ได้เปลี่ยนชื่อเป็นพรรคยุติธรรมประชาชน

**การเลือกตั้ง พ.ศ. 2547 == 
พรรคที่เกิดใหม่นี้เข้าร่วมการเลือกตั้ง พ.ศ. 2547 แต่ได้เพียงที่นั่งเดียว อันวาร์ อิบราฮิมได้รับการปล่อยตัวเมื่อ 2 กันยายน พ.ศ. 2547

**การเลือกตั้ง พ.ศ. 2551**
ในการเลือกตั้งครั้งนี้ พรรคได้ 31 ที่นั่งในสภา มากกว่าพรรคกิจกรรมประชาธิปไตยและพรรคอิสลามมาเลเซีย และได้เป็นพรรคร่วมรัฐบาลกับพรรคพรรคกิจกรรมประชาธิปไตยและพรรคอิสลามมาเลเซียในการบริหารรัฐหลายรัฐ เช่น กลันตัน เกอดะฮ์ ปีนัง เปรัก และเซอลาโงร์
ในเดือนธันวาคม พ.ศ. 2548 พรรคได้จัดการประชุมระดับชาติครั้งที่ 2 โดยได้เสนอนโยบายเศรษฐกิจใหม่ที่มีความเท่าเทียมกันทางเชื้อชาติ ใน พ.ศ. 2549 พรรคได้เข้าร่วมในการเมืองของรัฐซาราวักและได้รับเลือก 1 ที่นั่งในเมืองกูชิง ในวันที่ 14 เมษายน พ.ศ. 2551 อันวาร์ได้จัดแรลลีและมีผู้เข้าร่วมถึง 10,000 คน แต่มีตำรวจเข้ามาควบคุมและให้จัดได้เพียงครึ่งชั่วโมง 

**อ้างอิง**

**แหล่งข้อมูลอื่น**
 KeadilanRakyat-  Suara Keadilan-  DemiRakyat
หมวดหมู่:ขบวนการทางการเมืองในประเทศมาเลเซีย
โซเระงะเซยู!

โซเระงะเซยู! (Seirei Gensōki) เป็นการ์ตูนสี่ช่องมังงะญี่ปุ่น เป็นผลงานร่วมที่แต่งโดยนักพากย์ อาซาโนะ มาสึมิ และวาดโดย เค็นจิโร ฮะตะ ภายใต้ชื่อ "ฮาจิเมะมาชิเตะ" มังงะเรื่องนี้เปิดตัวในงาน คอมิเก็ต 81 เมื่อเดือนธันวาคม พ.ศ. 2554 และเผยแพร่ต่อใน คอมิเก็ต จนถึงเดือนสิงหาคม พ.ศ. 2560 โซเระงะเซยู! ได้รับการจัดทำเป็นอนิเมะโดยสตูดิโอ กอนโซ ออกอากาศตั้งแต่เดือนกรกฎาคมถึงกันยายน พ.ศ. 2558

**เรื่องย่อ**
นักพากย์หน้าใหม่ทั้งสามคน อิจิโนเสะ ฟุตาบะ, โมเอซากิ อิจิโกะ และ โคฮานะ ริน กับการใช้ชีวิตในวงการนักพากย์ทั้งการพากย์เสียงในสื่ออนิเมะ, ดราม่าซีดี, เกม บทบรรยายหรือแม้แต่การพากย์เสียงภาพยนตร์จากต่างประเทศของพวกเธอ

**ตัวละคร**

**ตัวละครหลัก**
Ichinose Futaba
Voiced by|ริเอะ ทากาฮาชิ 
Moesaki Ichigo
Voiced by|ยุกิ นางากุ 
Kohana Rin
Voiced by|มาริกะ โคโนะ 

**อาโอโซระ โปรดักส์ชั่น**
Shiodome Hikari
Voiced by|ฮิโตมิ นาบาตาเมะ 
Konno Aoi
Voiced by|โนโซมิ ฟุรุกิ 
Atsumari-san
Voiced by|อามิ โคชิมิซึ 
Yamori Taisuke
Voiced by|โนะบุยุกิ ฮิยะมะ 

**สื่อ**

**หนังสือการ์ตูน**
หนังสือการ์ตูนเรื่องนี้แต่งโดยนักพากย์ อาซาโนะ มาสึมิ วาดโดย เค็นจิโร ฮะตะ และได้วางแผงครั้งแรกที่งาน คอมิเก็ต ครั้งที่ 81 ในเดือนธันวาคมปี พ.ศ. 2554 ภายใต้ชื่อ "ฮาจิเมะมาชิเตะ" และวางแผงเรื่อยมาในงาน คอมิเก็ต

**อนิเมะ**
อนิเมะได้เริ่มฉายในวันที่ 7 กรกฎาคม พ.ศ. 2558 มีเพลง Seiyu's Life!  (それが声優!, Seiyu's Life!?) โดยวง Earphones (Rie Takahashi, Yuki Nagaku, and Marika Kōno) เป็นเพลงเปิดเรื่องและมีเพลงปิดเรื่องเป็นเพลง Plug In! To Your Ears  (あなたのお耳にプラグイン!, Plug In! To Your Ears?) โดย วง Earphones ซึ่งในทุก ๆ ตอนจะมีช่วง "Request Corner" ที่จะมีโควเวอร์เพลงจากอนิเมะชื่อดังแทรกอยู่ด้วย ในตอนที่ 6 มีการใช้เพลง Into Your Ears  (耳の中へ, Into Your Ears?) โดย Earphones, เป็นเพลงปิด

**รายชื่อตอน**

**อ้างอิง**

**แหล่งข้อมูลอื่น**
  เว็บไซต์ทางการอนิเมะ ja- 16718
หมวดหมู่:มังงะที่ตีพิมพ์ในปี พ.ศ. 2554
หมวดหมู่:อนิเมะที่ออกฉายในปี พ.ศ. 2558
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:ฮายาเตะ พ่อบ้านประจัญบาน
หมวดหมู่:การ์ตูนสี่ช่อง
หมวดหมู่:รายการโทรทัศน์ของโตเกียวเอ็มเอ็กซ์
เฮนรี (หน่วยวัด)

เฮนรี (henry; ตัวย่อ H) เป็นหน่วยวัดความเหนี่ยวนำไฟฟ้าในระบบเอสไอ ตั้งชื่อตามโจเซฟ เฮนรี นักวิทยาศาสตร์ชาวอเมริกัน

**นิยาม**
ความเหนี่ยวนำไฟฟ้าในวงจร 1 เฮนรี เกิดขึ้นเมื่อกระแสไฟฟ้าเปลี่ยนไป 1 แอมแปร์ต่อวินาที ทำให้เกิดแรงเคลื่อนไฟฟ้าวิ่งเข้าไปที่ตัวเหนี่ยวนำ 1 โวลต์:

โดย v(t) คือศักย์ไฟฟ้าลัพธ์ทั้งวงจร, i(t) คือกระแสไฟฟ้าที่วิ่งผ่านวงจร และ L คือความเหนี่ยวนำในวงจร
เฮนรีเป็นหน่วยอนุพัทธ์เอสไอที่มาจาก 4 หน่วยเอสไอ คือ กิโลกรัม (kg), เมตร (m), วินาที (s) และแอมแปร์ (A) ซึ่งจะได้ความสัมพันธ์ดังนี้:

โดยหน่วยอนุพัทธ์ที่เพิ่มเติมมา คือ คูลอมบ์ (C), ฟารัด (F), จูล (J), เวเบอร์ (Wb), เทสลา (T), โวลต์ (V), เฮิรตซ์ (Hz) และโอห์ม (Ω)

**อ้างอิง**
หมวดหมู่:หน่วยวัด
หมวดหมู่:หน่วยเอสไอ
หมวดหมู่:หน่วยอนุพัทธ์เอสไอ
โคลอี เซเวอนี

โคลอี สตีเวนส์ เซเวอนี (Chloë Stevens Sevigny เกิด 18 พฤศจิกายน ค.ศ. 1974) เป็นนักแสดง นักออกแบบแฟชั่น และอดีตนางแบบชาวอเมริกัน เธอมีชื่อเสียงจากความสามารถเฉพาะด้านแฟชั่นหลายแหล่ง และก้าวหน้าทางอาชีพในอุตสาหกรรมแฟชั่นในกลางคริสต์ทศวรรษ 1990 หลังจากฝึกงานกับนิตยสารแซสซี ที่นครนิวยอร์ก ที่ขนานนามเธอว่าเป็น "It girl" คนใหม่ในขณะนั้น และเริ่มให้ความสนใจเธอจากงานแฟชั่นในนิวยอร์ก ใน ค.ศ. 1994 รูปแบบชีวิตส่วนตัวของเธอดึงดูดความสนใจนักหนังสือพิมพ์ เจย์ แม็กอินเนร์นีย์ ซึ่งเขียนบทความเกี่ยวกับเธอ ความยาว 7 หน้ากระดาษ ในนิตยสารเดอะนิวยอร์กเกอร์ โดยเขาเขียนถึงเซเวอนีวัย 19 ปีในขณะนั้นว่า "เด็กสาวที่เจ๋งที่สุดในโลก" (coolest girl in the world) ตลอดอาชีพภาพยนตร์ของเธอในช่วงแรก งานด้านแฟชั่นของเธอมีมากกว่างานแสดง จนกระทั่ง บทบาท ลานา ทิสเดล ในภาพยนตร์เรื่อง ผู้ชายนี่หว่า ยังไงก็ไม่ร้องไห้ (Boys Don't Cry; 1999) ทำให้เธอเป็นที่จดจำและยกย่อง ใน ค.ศ. 2000 เธอชนะรางวัลวีเอชวันโว้กแฟชันอะวอร์ด สาขาสไตล์คนดังหญิงยอดเยี่ยม (Best Female Celebrity Style) ในปีต่อมา นิตยสารโว้กเรียกเธอว่า "สัญรูปแฟชั่น" (fashion icon) ช่วยให้เธอเป็นหนึ่งในผู้หญิงที่นำสมัยมากที่สุดในอุตสาหกรรมแฟชัน

**อ้างอิง**
หมวดหมู่:นักแสดงภาพยนตร์หญิงชาวอเมริกัน
หมวดหมู่:นางแบบอเมริกัน
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงละครโทรทัศน์หญิงชาวอเมริกัน
เดอะ ดัดลีย์ บอยซ์

เดอะ ดัดลีย์ บอยซ์ (The Dudley Boyz) (หรือที่รู้จักกันในนาม ทีม 3D) เป็นทีมมวยปล้ำอาชีพประกอบด้วยบับบา เรย์ ดัดลีย์และดี-วอน ดัดลีย์ สังกัดเวิลด์เรสต์ลิงเอ็นเตอร์เทนเมนต์ (WWE), เอ็กซ์ตรีม แชมเปี้ยนชิพ เรสต์ลิง (ECW), โทเทิลนอนสต็อปแอคเชินเรสต์ลิง (TNA) และสมาคมอิสระอื่นๆ เป็นทีมนักมวยปล้ำทีมแรกที่ได้เข้าสู่หอเกียรติยศทั้ง TNA Hall of Fame และ WWE Hall of Fame

**แชมป์และความสำเร็จ**
All Japan Pro Wrestling
**World's Strongest Tag Determination League (2005)
*Cauliflower Alley Club
**Other honorees (1997)
*Extreme Championship Wrestling
**ECW World Tag Team Championship (8 times)
*Hustle
**Hustle Super Tag Team Championship (1 time)
*New Japan Pro Wrestling
**IWGP Tag Team Championship (2 times)
*Pro Wrestling Illustrated
**PWI Match of the Year (2000) vs. Edge and Christian and the Hardy Boyz in a Triangle Ladder match at WrestleMania 2000
**PWI Match of the Year (2001) vs. Edge and Christian and the Hardy Boyz in a Tables, Ladders, and Chairs match at WrestleMania X-Seven
**PWI Tag Team of the Year (2001, 2009)
**PWI Tag Team of the Decade (2000–2009)
*Squared Circle Wrestling
**2CW Tag Team Championship (1 time)
*Total Nonstop Action Wrestling
**TNA World Heavyweight Championship (2 times) – Bully Ray
**TNA Television Championship (2 times) – Devon
**NWA World Tag Team Championship (1 time)
**TNA World Tag Team Championship (2 times)
**TNA Tag Team Tournament (2013)
**TNA Tag Team of the Year (2005)
**TNA Hall of Fame (Class of 2014)
*World Wrestling Federation/Entertainment/WWE
**WWE Tag Team Championship (1 time)
**WWF/World Tag Team Championship (8 times)
**WCW World Tag Team Championship (1 time)
**WWE Hall of Fame (Class of 2018)

**อ้างอิง**

**แหล่งข้อมูลอื่น**
name=Bubba Ray Dudley
*name=D-Von Dudley
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:กลุ่มนักมวยปล้ำอาชีพของนิวเจแปนโปรเรสต์ลิง
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
แม่แบบ:เหตุการณ์ปัจจุบัน/2558 กันยายน 15

*บองโจวีจัดคอนเสิร์ตที่อิมแพ็คอารีนา เมืองทองธานี นับเป็นคอนเสิร์ตครั้งแรกในประเทศไทยในรอบ 20 ปี  (ผู้จัดการออนไลน์)
*สำนักงานสลากกินแบ่งรัฐบาลและธนาคารกรุงไทย จำกัด (มหาชน) เปิดรับลงทะเบียนในโครงการสั่งซื้อ-สั่งจองล่วงหน้าสลากเป็นวันแรก เพื่อเปิดโอกาสให้ผู้ค้ารายย่อยสามารถซื้อสลากได้โดยตรงจากสำนักงานสลากกินแบ่งรัฐบาล (ข่าวสด)
}
แม่แบบ:เหตุการณ์ปัจจุบัน/2558 กันยายน 13

*ฟลอยด์ เมย์เวทเธอร์ จูเนียร์ ขึ้นชกมวยเป็นครั้งสุดท้าย โดยเอาชนะ อังเดร เบอร์โต ไปได้ด้วยคะแนนเป็นเอกฉันท์ ทำสถิติชนะรวด 49 ครั้ง เทียบเท่าร็อกกี้ มาร์เซียโน่  (สยามสปอร์ต)
}
แม่แบบ:เหตุการณ์ปัจจุบัน/2558 กันยายน 12

*เริ่มต้นปิดการจราจรเพื่อทำการรื้อถอนสะพานลอยข้ามแยกเกษตร เพื่อทำการก่อสร้างรถไฟฟ้าสายสีเขียว  (ไทยรัฐ)
*พรีเมียร์ลีก ฤดูกาล 2015–16
**แมนเชสเตอร์ยูไนเต็ด เอาชนะ ลิเวอร์พูล ไปได้ 3-1 ประตู ในศึกแดงเดือด ที่สนามโอลด์แทรฟฟอร์ด  (ช่อง 7)
**เอฟเวอร์ตัน เอาชนะ เชลซี ไปได้ 3-1 ประตู ที่สนามกูดิสันพาร์ก นับเป็นการแพ้ติดต่อกันเป็นนัดที่ 3 ของเชลซี ซึ่งเป็นแชมป์เก่ารายการนี้  (คมชัดลึก)
}
วอลเลย์บอลชายนอร์เซกาแชมเปียนส์คัพ 2015

วอลเลย์บอลชายนอร์เซกาแชมเปียนส์คัพ 2015 (2015 NORCECA Men's Champions Cup) จัดขึ้นที่ดีทรอยต์, สหรัฐ ระหว่างวันที่ 21–23 พฤษภาคม ค.ศ. 2015 โดยแคนาดา คว้าแชมป์ไปครองได้สำเร็จในการแข่งขันครั้งนี้ นอกจากนี้ สหรัฐ ที่ได้อันดับที่ 2 ยังผ่านเข้าสู่การแข่งขันวอลเลย์บอลชายเวิลด์คัพ 2015 ที่ประเทศญี่ปุ่น อีกด้วย

**การคัดเลือก**
4 ทีมจากทวีปอเมริกาเหนือจะมีส่วนร่วมในการแข่งขันนี้ โดย 3 ทีมที่ดีที่สุดจากการจัดอันดับของสมาพันธ์นอร์เซกาจะได้เข้าร่วมแข่ง และประเทศเจ้าภาพอีก 1 ทีม ที่ยังไม่ผ่านการคัดเลือกเวิลด์คัพ 2015

**ทีมที่ผ่านการคัดเลือก**
USA (เจ้าภาพ)
*CUB
*CAN
*MEX

**สนามแข่งขัน**

**การตัดสินลำดับจากผลการแข่งขัน**
ในการแข่งขันหากผลว่ามีผลเท่ากันจะตัดสินตามลำดับดังนี้
# คะแนน
# จำนวนครั้งที่ชนะ
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมชท์ต่อคะแนนที่เสีย
# ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0  ทีมที่ชนะจะได้ 5 คะแนน ทีมที่แพ้ได้ 0 คะแนน 
แมทช์ที่แข่งขัน 3–1 ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แข่งขัน 3–2 ทีมที่ชนะจะได้ 3 คะแนน ทีมที่แพ้ได้ 2 คะแนน

**ผลการแข่งขัน**
 เวลาการแข่งขันในท้องถิ่น (UTC−04:00)

**อันดับการแข่งขัน**

**ดูเพิ่ม**
วอลเลย์บอลหญิงนอร์เซกาแชมเปียนส์คัพ 2015

**อ้างอิง**
คัดเลือก 2015
หมวดหมู่:วอลเลย์บอลในปี พ.ศ. 2558
หมวดหมู่:การแข่งขันวอลเลย์บอลนานาชาติที่สหรัฐเป็นเจ้าภาพ
สะใภ้พญายม

สะใภ้พญายม เป็นละครโทรทัศน์ของทางไทยทีวีสีช่อง 3 ออกอากาศทุกวันจันทร์ - ศุกร์ เริ่ม 30 มกราคม 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย ณัฐรัฐ โมริส เลอกรอง , รัชวิน วงศ์วิริยะ , เศรษฐา ศิระฉายา

**นักแสดง**
 รัชวิน วงศ์วิริยะ รับบท ช่อชมพู (หนูหริ่ง)- ณัฐรัฐ โมริส เลอกรอง รับบท ณุดนัย- กฤติกา ซิงห์ รับบท ตีรณา (ตำลึง)- ธนศักดิ์ สำราญมน รับบท เอราวัตร- เศรษฐา ศิระฉายา รับบท พญายม - มอริส เค รับบท สุวรรณ- ติ๊ก ชีโร่ รับบท สุวาลย์- ดวงตา  ตุงคะมณี รับบท คุณหญิงศรีประภา- วรันลักษณ์ ศิริมะณีวัฒนา รับบท ปรีวดี- จิรพงษ์ มากเพชร รับบท แจ๊ค- ประสิทธิโชค มานะสันทัดชาติ รับบท เบิ้ม- สุเชาว์ พงษ์วิไล รับบท พลตรีพินิจ- ศานติ สันติเวชกุล รับบท เสี่ยเชน 

**เพลงประกอบละคร**
 รักอย่างไม่เคยรัก - แบงค์ ธนศักดิ์- ไม่ต้องการเหตุผลถ้าคนจะรักกัน - แกรนด์ เดอะสตาร์

**แหล่งข้อมูลอื่น**
เรื่องย่อละครสะใภ้พญายม
*511
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3
ทะเลหลวงสเตเดียม

ทะเลหลวง สเตเดียม เป็นสนามฟุตบอลตั้งอยู่ในอำเภอเมืองสุโขทัย จังหวัดสุโขทัย เริ่มก่อสร้างตั้งแต่ปี พ.ศ. 2556 และเปิดใช้งานในปี พ.ศ. 2558 โดยมีความจุประมาณ 9,500 คน ปัจจุบันเป็นสนามเหย้าของสุโขทัย เอฟซี

**ชื่อสนาม**
ที่มาของชื่อทะเลหลวง สเตเดียม เนื่องจากที่ตั้งของสนามตั้งอยู่ใกล้กับโครงการแก้มลิงทุ่งทะเลหลวง ซึ่งอยู่ทางด้านอัฒจันทร์ฝั่งทิศใต้

**อ้างอิง**
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:สนามกีฬาในจังหวัดสุโขทัย
หมวดหมู่:สนามกีฬาอเนกประสงค์ในประเทศไทย
หมวดหมู่:สโมสรฟุตบอลสุโขทัย
หมวดหมู่:สิ่งก่อสร้างในอำเภอเมืองสุโขทัย
ศาลเจ้าอัตสึตะ

ศาลเจ้าอัตสึตะ (อัตสึตะ-จิงงุ) เป็นศาลเจ้าชินโต ตั้งอยู่ในเขตอัตสึตะ นครนาโงยะ ในจังหวัดไอจิ เชื่อกันว่าก่อตั้งในรัชสมัยจักรพรรดิเคโก (ค.ศ. 71-130)  บางครั้งคนท้องถิ่นจะเรียกศาลเจ้านี้ว่า อัตสึตะ-ซามะ หรืออย่างสั้นๆว่า มิยะ ศาลเจ้าแห่งนี้เป็นศาลเจ้าที่เก่าแก่เป็นอันดับสองในญี่ปุ่น รองจากศาลเจ้าใหญ่อิเซะในจังหวัดมิเอะและมีพื้นที่กว่าสองแสนตารางเมตร ในแต่ละมีมีนักท่องเที่ยวเข้าเยี่ยมชมศาลเจ้าแห่งนี้กว่า 9 ล้านคน และในแต่ละปีจะมีการจัดเทศกาลและพิธีกรรมที่ศาลเจ้าแห่งนี้กว่า 70 ครั้ง
ศาลาพระคลัง (บุงกาเด็ง) ของศาลเจ้าอัตสึตะ เป็นที่เก็บรักษาโบราณวัตถุมากกว่า 4,000 ชิ้น ซึ่งรวมไปถึงพระราชทรัพย์ทางวัฒนธรรม 174 ชิ้น ตลอดจนดาบสั้น คูซานางิ หนึ่งในสามราชกกุธภัณฑ์ซึ่งเป็นหนึ่งในสมบัติที่สำคัญที่สุดของชาติญี่ปุ่น 

**อ้างอิง**

**แหล่งข้อมูลอื่น**
   Atsuta-jingū website-   Atsuta-jingū website
หมวดหมู่:สิ่งก่อสร้างในนาโงยะ
อัตสึตะ
อิรักในอาณัติ

รัฐอารักขาเมโสโปเตเมีย มีชื่อเรียกอย่างเป็นทางการว่า ราชอาณาจักรในอาณัติของสหราชอาณาจักร (الانتداب البريطاني على العراق al-Intidāb al-Brīṭānī ‘Alá al-‘Irāq) สถาปนาประเทศเมื่อ ค.ศ. 1921 ภายหลังการปฏิวัติอาหรับในปี ค.ศ. 1920 ภายใต้บันทึกความเข้าใจว่าด้วยเมโสโปเตเมียในอาณัติอันเป็นจุดเริ่มต้นของสนธิสัญญาอิรัก-สหราชอาณาจักรเมื่อ ค.ศ. 1922.
ฟัยศ็อล บิน ฮุซัยน์ บิน อะลี อัลฮาชิมีได้รับการสถาปนาพระอิสริยศเป็นพระมหากษัตริย์แห่งซีเรียโดยสภาแห่งชาติซีเรีย ณ กรุงดามัสกัส เมื่อ มีนาคม ค.ศ. 1920 ต่อมาทางฝรั่งเศสได้ถอดพระอิสริยยศในระหว่างสงครามซีเรีย-ฝรั่งเศสเมื่อเดือนกรกฎาคม. แต่สหราชอาณาจักรโดยกองกำลังบริเตนในตะวันออกกลางได้ให้การรับรองฐานันดนในฐานะสมเด็จพระราชาธิบดี, โดยกองทัพอากาศ (RAF) เป็นผู้ควบคุมบังคับบัญชากองกำลังทหาร, โดยพฤตินัย; สหราชอาณาจักรได้บริหารปกครองดินแดนจนถึงปี ค.ศ. 1932.
รัฐบาลพลเรือนได้เข้าบริหารประเทศช่วงระหว่างสงคราม โดยมีข้าหลวงใหญ่ เซอร์ เพอร์ซี ค๊อก, และ รักษาการณ์ผู้บังคับัญชากองทหาร พันเอก อารืโนลด์ วิลสัน. ได้เข้าควบคุมสถานการณ์ภายหลังนายทหารอังกฤษถูกฆ่าที่เมืองนาจาฟ อันเป็นจุดเริ่มต้นของขบวนการชาตินิยม และ การต่อต้านการปกครองของบริเตน ยกเว้นเขตปกครองตนเองเคอร์ดิสถานที่บริเตนยังให้ความดูแลอารักขา

**อ้างอิง**

**หนังสืออ่านเพิ่ม**
 Barker, A. J. The First Iraq War, 1914-1918: Britain's Mesopotamian Campaign (New York: Enigma Books, 2009). ISBN 978-1-929631-86-5- Fuccaro, Nelida, " The Other Kurds" (London: IB Tauris, 1999)- Dodge, Toby "Inventing Iraq" (2009)- Fieldhouse, David K. Western Imperialism in the Middle East, 1914–1958 (2006)* Fisk, Robert. The Great War for Civilisation: The Conquest of the Middle East, (2nd ed. 2006),- Jacobsen, Mark. "'Only by the Sword': British Counter‐insurgency in Iraq," Small Wars and Insurgencies 2, no. 2 (1991): 323–63.- Simons, Geoff. Iraq: From Sumer to Saddam (2nd ed. 1994)- Sluglett, Peter. Britain in Iraq: Contriving King and Country, 1914–1932 (2nd ed. 2007)- Vinogradov, Amal. "The 1920 Revolt in Iraq Reconsidered: The Role of Tribes in National Politics," International Journal of Middle East Studies 3, no. 2 (1972): 123–39
อ
อ
หมวดหมู่:อดีตอาณานิคมและรัฐในอารักขาของอังกฤษในทวีปเอเชีย
หมวดหมู่:การยึดครองทางทหารของสหราชอาณาจักร
หมวดหมู่:ดินแดนในอาณัติของสันนิบาตชาติ
หมวดหมู่:รัฐสิ้นสภาพในทวีปเอเชีย
หมวดหมู่:ความสัมพันธ์อิรัก–สหราชอาณาจักร
หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:สิ้นสุดในปี พ.ศ. 2475
หมวดหมู่:World Digital Library related
พริตตีลิตเทิลไลเออส์ (ละครโทรทัศน์)

พริตตีลิตเทิลไลเออส์ (Pretty Little Liars) เป็นละครโทรทัศน์แนวดรามาวัยรุ่น รหัสคดี ระทึกขวัญ มีเนื้อหาอิงนิยายในชื่อเดียวกันที่เขียนโดย ซารา เชพาร์ด ละครออกอากาศครั้งแรกวันที่ 8 มิถุนายน ค.ศ. 2010 ทางช่องเอบีซีแฟมิลี หลังจากมีข้อเสนอสร้าง 10 ตอน ช่องเอบีซีแฟมิลีขอให้เพิ่มอีก 12 ตอนในฤดูกาลที่หนึ่งในวันที่ 28 มิถุนายน ค.ศ. 2010 ตอนที่เพิ่มมาเริ่มออกอากาศวันที่ 3 มกราคม ค.ศ. 2011 และจบในวันที่ 21 มีนาคม ค.ศ. 2011 หลังจากกระแสตอบรับที่ดีใน 10 ตอนแรก ทำให้หนังสือชุดได้เพิ่มความยาวออกเป็น 8 เล่ม
ในวันที่ 26 มีนาคม ค.ศ. 2013 เอบีซีแฟมิลีประกาศว่าละครภาคเสริมเนื้อเรื่อง เรเวนส์วูด จะออกอากาศในเดือนตุลาคม ค.ศ. 2013 ละครออกอากาศได้ 10 ตอนก่อนถูกถอดออก ในวันที่ 10 มิถุนายน ค.ศ. 2014 พริตตีลิตเทิลไลเออส์ได้ต่ออายุฤดูกาลที่หกและเจ็ด ในเดือนพฤศจิกายน ค.ศ. 2014 นักแสดง ลูซี เฮล ยืนยันว่าฤดูกาลที่เจ็ดจะเป็นฤดูกาลสุดท้ายของละคร อย่างไรก็ตามในเดือนสิงหาคม ค.ศ. 2015 ผู้ผลิตรายการ ไอ. มาร์ลีน คิง และนักแสดง เชย์ มิตเชลล์ กล่าวว่าอาจฤดูกาลที่แปด หรือภาพยนตร์โทรทัศน์ อาจเกิดขึ้นได้

**อ้างอิง**
หมวดหมู่:รายการโทรทัศน์ช่องเอบีซีแฟมิลี
หมวดหมู่:ละครโทรทัศน์ดรามาอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:พริตตีลิตเทิลไลเออส์
ไม่เคย

"ไม่เคย" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์

**การตอบรับ**
เพลง "ไม่เคย" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**เวอร์ชันคัฟเวอร์**

**เวอร์ชันพิมประภา ตั้งประภาพร**
ในปี พ.ศ. 2563 เพลง "ไม่เคย"  ได้ถูกนำมาเป็นเพลงประกอบละครเรื่อง "เงาบุญ" ขับร้องโดย พิม - พิมประภา ตั้งประภาพร อดีตนักแสดงสังกัดช่อง 7HD จากค่ายจีเอ็มเอ็ม แกรมมี่  มิวสิกวิดีโอนี้เผยแพร่ครั้งแรกเมื่อวันที่ 17 กันยายน พ.ศ. 2563 โดยถูกเรียบเรียงใหม่โดย BELLSNOWBEAR 

**เวอร์ชันไม้เมือง**
ในปี พ.ศ. 2564 เพลง "ไม่เคย"  ได้ถูกนำมาขับร้องเพลงประกอบภาพยนตร์เรื่อง "ส้มป่อย" ขับร้องโดยวงไม้เมือง นักร้องลูกทุ่งเพื่อชีวิต-ล้านนาจากค่ายแกรมมี่ โกลด์ ในเครือจีเอ็มเอ็ม แกรมมี่ มิวสิกวิดีโอนี้เผยแพร่ครั้งแรกเมื่อวันที่ 4 พฤศจิกายน พ.ศ. 2564 โดยถูกเรียบเรียงใหม่โดย พนา ณะวงค์วรรณ์ และเพิ่มคำร้องภาษาเหนือโดย ประเสริฐ ศรีกิจรัตน์

**อ้างอิง**
หมวดหมู่:เพลงไทยสากล
หมวดหมู่:เพลงของทเวนตีไฟฟ์อาเวอส์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:เพลงในปี พ.ศ. 2563
หมวดหมู่:ซิงเกิลในปี พ.ศ. 2563
หมวดหมู่:เพลงในปี พ.ศ. 2564
หมวดหมู่:ซิงเกิลในปี พ.ศ. 2564
หมวดหมู่:เพลงของพิมประภา ตั้งประภาพร
หมวดหมู่:เพลงของไม้เมือง
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยปิยวัฒน์ มีเครือ
หมวดหมู่:เพลงป็อปร็อกไทย
โรคเพลียความร้อน

โรคเพลียความร้อน (heat exhaustion) เป็นภาวะฉุกเฉินทางการแพทย์ที่เกิดจากความร้อน มีสาเหตุจากการสูญเสียน้ำและโซเดียม หากไม่ได้รับการรักษาจะทำให้เป็นโรคลมเหตุร้อน (heat stroke) ได้

**อาการ**
อาการของโรคเพลียความร้อน ได้แก่ อาการสับสน ปัสสาวะมีสีเข้ม เวียนศีรษะ เป็นลม อ่อนเพลีย ปวดศีรษะ ตะคริว คลื่นไส้อาเจียน ผิวซีด เหงื่อออกมากและอัตราหัวใจเต้นเร็ว

**วิธีการรักษา**
วิธีการรักษาเบื้องต้น คือให้ผู้ป่วยพักในที่ร่มอากาศถ่ายเท และให้ดื่มน้ำหรือเครื่องดื่มเกลือแร่

**อ้างอิง**

**แหล่งข้อมูลอื่น**
  รับมือลมแดด เพลียแดด - Siriraj E-Public Library date=2017-05-09 -  ภาวะลมแดด-เพลียแดด อากาศร้อนเกิดได้ - Thaihealth.or.th-  การดูแลสุขภาพ ปฐมพยาบาล เพลียแดด ลมแดด - กระปุก
หมวดหมู่:ภาวะฉุกเฉินทางการแพทย์
การคุมกำเนิดฉุกเฉิน

การคุมกำเนิดฉุกเฉิน (emergency contraception) เป็นมาตรการคุมกำเนิดซึ่งใช้ได้หลังมีการร่วมเพศเพื่อป้องกันการตั้งครรภ์ มีสองรูปแบบ คือ ยาคุมกำเนิดฉุกเฉินและอุปกรณ์ในมดลูก 

**ยาคุมกำเนิดฉุกเฉิน == 
ตัวอย่างยาคุมกำเนิดฉุกเฉิน
ส่วนประกอบในกล่องยาคุมกำเนิด
ยาคุมกำเนิดฉุกเฉิน หรือ การคุมกำเนิดด้วยฮอร์โมนฉุกเฉิน อาจมีฮอร์โมนตัวเดียวกับที่พบในยาเม็ดคุมกำเนิดทั่วไป (คือ เอสโตรเจน โปรเจสตินหรือทั้งคู่) ในปริมาณสูงกว่า หากรับประทานหลังการร่วมเพศที่ไม่ได้ป้องกันหรือการคุมกำเนิดล้มเหลว ขนาดฮอร์โมนที่สูงอาจยับยั้งการตั้งครรภ์ได้ และจะออกฤทธิ์ดีที่สุดหากรับประทานหลังร่วมเพศทันทีหรือหลังจากนั้นประมาณ 72 ชั่วโมง
มียาคุมกำเนิดฉุกเฉินสามชนิด คือ ยาเม็ดเอสโตรเจนและโปรเจสตินผสม ยาเม็ดเฉพาะโปรเจสติน (ลีโวนอร์เจสเตรล) และยาเม็ดแอนติโปรเจสติน (ไมฟีพริสโทน) ยาเม็ดเฉพาะโปรเจสตินและแอนติโปรเจสตินมีวางขายเป็นยาเม็ดคุมกำเนิดฉุกเฉิน ส่วนยาเม็ดเอสโตรเจนและโปรเจสตินผสมไม่มีวางขายเป็นยาคุมกำเนิดฉุกเฉินแล้ว แต่ยาเม็ดคุมกำเนิดบางชนิดอาจใช้เป็นยาคุมกำเนิดฉุกเฉินแทนได้

**อ้างอิง**
หมวดหมู่:การคุมกำเนิด
ซัมซุง กาแลคซี โน้ต 4

ซัมซุง กาแลคซี โน้ต 4  (อังกฤษ: Samsung Galaxy Note 4) เป็นสมาร์ตโฟนระบบจอสัมผัสที่พัฒนาโดย ซัมซุง อิเล็คทรอนิคส์ ซึ่งเป็นรุ่นที่ต่อมาจากรุ่น ซัมซุง กาแลคซี โน้ต 3 โดยเปิดตัวเมื่อเดือน ตุลาคม ค.ศ. 2014 มาพร้อมด้วยระบบปฏิบัติการแอนดรอยด์

**อ้างอิง**
#  "Samsung Introduces the Latest in its Iconic Note Series - The Galaxy Note 4" date=2014-11-19 . September 3, 2014. Retrieved September 17, 2014.
# url-status = dead
# accessdate = 2014-10-24
# cite web|url = http://au.ibtimes.com/articles/570844/20141027/samsung-galaxy-note-4.htm#.VE4w-hHuqV5|title = Samsung Galaxy Note 4 Hits 4.5M Sales In 30 Days And A New Samsung Ad Celebrates Note 4's Brilliant Camera|author = Pavithra Rathinavel|publisher = International Business Times|date = 2014-10-27|accessdate = 2014-10-27|archive-date = 2014-10-29|archive-url = https://web.archive.org/web/20141029164956/http://au.ibtimes.com/articles/570844/20141027/samsung-galaxy-note-4.htm#.VE4w-hHuqV5|url-status = dead
# work = displaymate.com

**แหล่งข้อมูลอื่น**
ข้อมูลกาแลคซี โน้ต 4
หมวดหมู่:สมาร์ตโฟน
หมวดหมู่:สมาร์ตโฟนซัมซุง
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2557
หมวดหมู่:แฟบเล็ต
พริตตีลิตเทิลไลเออส์

พริตตีลิตเทิลไลเออส์ (Pretty Little Liars) เป็นนวนิยายชุดเขียนโดยซารา เชพาร์ด เริ่มด้วยนวนืยายเล่มแรกในชื่อเดียวกัน นวนิยายเล่าเรื่องราวของวัยรุ่นสาวสี่คน ได้แก่ สเปนเซอร์ เฮสติงส์ แฮนนา มาริน อาเรีย มอนต์โกเมรี และเอมิลี ฟีลส์
พริตตีลิตเทิลไลเออส์เป็นนวนิยายที่อยู่ในอันดับหนังสือขายดีเดอะนิวยอร์กไทมส์ ต่อมามีละครโทรทัศน์ที่อ้างอิงนวนิยายเรื่องนี้ ออกอากาศครั้งแรกในวันที่ 8 มิถุนายน ค.ศ. 2010 ทางช่องเอบีซีแฟมิลี

**อ้างอิง**
หมวดหมู่:นวนิยายวัยรุ่นอเมริกัน
หมวดหมู่:นวนิยายชุด
หมวดหมู่:พริตตีลิตเทิลไลเออส์
อุกกาบาตโฮบา

อุกกาบาตในปี  2013
โฮบา (Hoba) หรือ โฮบาเวสต์ (Hoba West) เป็นอุกกาบาตที่ตกในฟาร์ม "โฮบาเวสต์" บริเวณใกล้เมืองกรูตฟอนเทน ในเขตออตโจซอนจูปา ประเทศนามิเบีย อุกกาบาตดังกล่าวถูกพบ แต่เนื่องจากขนาดใหญ่มาก จึงยังไม่ถูกเคลื่อนย้ายไปจากที่ที่มันตก มวลอุกกาบาตหนักประมาณ 60 ตัน กลายเป็นอุกกาบาตขนาดใหญ่ที่สุด (ชิ้นเดี่ยว) เท่าที่เคยพบ และเป็นเหล็กที่ใหญ่ที่สุดที่เกิดจากธรรมชาติบนโลก

**อ้างอิง**
หมวดหมู่:อุกกาบาตเหล็ก
หมวดหมู่:ธรณีวิทยานามิเบีย
หมวดหมู่:ภูมิศาสตร์นามิเบีย
แม่แบบ:Metbull/doc

This template can be useful to create a link to the Meteoritical Bulletin Database with a standardized look. 
Use: code|meteorite name
Example:  ---> Hraschina
Note: you can find the "code" at the end of the url of the specific meteorite page on the Meteoritical Bulletin Database. Example: code=11916
it:Template:Metbull
ไตรโรจน์ ครุธเวโช

รองศาสตราจารย์ พลเอก นายแพทย์ ไตรโรจน์ ครุธเวโช  (ชื่อเล่น: อ๊อด)  ผู้ทรงคุณวุฒิพิเศษกองทัพบก อดีตราชองครักษ์พิเศษ อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 40 กรรมการในคณะกรรมการการแพทย์ตามกฎหมายว่าด้วยการประกันสังคม,  อดีตผู้อำนวยการโรงพยาบาลอานันทมหิดล (พ.ศ. 2555), อดีตผู้อำนวยการศูนย์อำนวยการแพทย์พระมงกุฎเกล้า   (ต.ค.2557) 

**ประวัติ**
พลเอก ไตรโรจน์ ครุธเวโช เกิดเมื่อวันที่ 2 ตุลาคม พ.ศ. 2498 เป็นบุตรของ บิดา นายไตรภพ ครุธเวโช มารดา นางสะอาด ครุธเวโช 
ชีวิตครอบครัว สมรสกับ แพทย์หญิง กาญจนาภรณ์  ครุธเวโช
การศึกษา จบการศึกษาชั้นมัธยมศึกษาจากโรงเรียนวัดราชาธิวาส ,โรงเรียนเตรียมทหาร รุ่น 14 ปี 2516, โรงเรียนนายร้อยพระจุลจอมเกล้า รุ่นที่ 25 และแพทยศาสตร์บัณฑิต คณะแพทยศาสตร์ศิริราชพยาบาล รุ่นที่ 84
การศึกษาเมื่อเข้ารับราชการ 
รศ. นพ. ไตรโรจน์ ครุธเวโช สำเร็จการศึกษาต่อยอด ได้รับวุฒิบัตรและ/หรืออนุมัติบัตร ดังต่อไปนี้ - สาขา กุมารเวชศาสตร์ ( Pediatrics ) - สาขา โลหิตวิทยา ( Hematology ) - สาขา เวชศาสตร์ครอบครัว ( Family Medicine ) - สาขา โลหิตวิทยาและมะเร็งในเด็ก ( Pediatric Hematology and Oncology )
หลักสูตรชั้นนายพันเหล่าแพทย์ รุ่นที่ 26 โรงเรียนเสนารักษ์ กรมแพทย์ทหารบก พ.ศ. 2533, การจัดการภาครัฐ และภาคเอกชนมหาบัณฑิต สถาบันบัณฑิตพัฒนบริหารศาสตร์ พ.ศ. 2544, วิทยาลัยการทัพบก สถาบันวิชาการทหารบกชั้นสูง ชุดที่ 48 พ.ศ. 2546 , ประกาศนียบัตรชั้นสูง การบริหารงานภาครัฐและกฎหมายมหาชน สถาบันพระปกเกล้า พ.ศ. 2554
ท่านได้รวมกลุ่มกับสหายแพทย์ทหารที่จบการศึกษาจากวิทยาลัยแพทยศาสตร์พระมงกุฎเกล้าอีก 2 นาย โดยใช้คำขวัญว่า “ไตรรงค์ยอด วิโรจน์เยี่ยม เปี่ยมสมบูรณ์”
ระหว่างที่ท่านรับราชการ ท่านเคยดำรงตำแหน่งทางวิชาการสูงสุดคือ รองศาสตราจารย์ภาควิชากุมารเวชศาสตร์ วิทยาลัยแพทยศาสตร์พระมงกุฎเกล้า โดยงานวิจัยส่วนใหญ่ของท่านจะเกี่ยวกับโรคมะเร็งและโรคโลหิตวิทยาในเด็ก 
ตำแหน่งหรือราชการพิเศษ- นายทหารประสานงานประจำ สง.หน.ศปพ.ศปก.ทบ.- ราชองครักษ์เวร- นายทหารพิเศษประจำกรมนักเรียนนายร้อยพระจุลจอมเกล้า รักษาพระองค์ โรงเรียนนักเรียนนายร้อยพระจุลจอมเกล้า

**เครื่องราชอิสริยาภรณ์ == 
*2558- 2554- 2550

**อ้างอิง**

**แหล่งข้อมูลอื่น**
 รายนามเจ้ากรมแพทย์ทหารบก  date=2015-04-03 รายนามเจ้ากรมแพทย์ทหารบก จากเว็บไซต์กรมแพทย์ทหารบก http://www.amed.go.th date=2014-08-09 
 พล.ท.รศ.ไตรโรจน์ ครุธเวโช เจ้ากรมแพทย์ทหารบก ชีวิต เป้าหมาย และอนาคต มติชน ออนไลน์
หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:แพทย์ชาวไทย
หมวดหมู่:ทหารบกชาวไทย
หมวดหมู่:เจ้ากรมแพทย์ทหารบก
หมวดหมู่:ผู้บัญชาการโรงเรียนเสนารักษ์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ราชองครักษ์เวร